ऋषि कपूर से जुड़ी ऐसी खबरें सामने आ रही हैं कि, प्रधानमंत्री नरेन्द्र मोदी की किताब ‘एग्जाम वॉरियर्स’ का उर्दू संस्करण आ रहा है और उसे ऋषि कपूर रिलीज करेंगे. आपको बता दें कि, ये किताब अभी तक इंग्लिश के अलावा हिंदी, उड़िया, तमिल और मराठी भाषाओं में रिलीज की जा चुकी है. इस किताब में उन स्टूडेंट्स, पैरेंट्स और टीचर्स के लिए उपयोगी सलाह दी गई है जो एग्जाम की तैयारी कर रहे हैं. डीएनए में छपी रिपोर्ट के मुताबिक, किताब रिलीज का कार्यक्रम 15 सितंबर को दिल्ली में होगा, जिसमें पीएम मोदी के अलावा अल्पसंख्यक मामलों के मंत्री मुख्तार अब्बास नकवी भी मौजूद रहेंगे.